Katarina Jee

pisi|Tallinna Keskraamatukogu raamatukogubuss Katarina Jee
Katarina Jee on Eesti esimene raamatukogubuss ehk rändraamatukogu, millega Tallinna Keskraamatukogu teenindab lugejaid alates 2008. aastast.

Esimene raamatukogubuss ehitati Volvo alusraamile Soomes Kiitokori OY-s, kus on niisuguseid sõidukeid ehitatud juba 1965. aastast. Bussis oli lisaks hulgale riiulitele kaks töökohta teenindajatele ning invatõstuk ratastoolis külastajatele.

Raamatukogubussi sise- ja väliskujunduse tegi Tallinna keskraamatukogu kunstnik Kertu Sillaste.

Nime leidmiseks korraldati avalik konkurss, mille tulemusel valiti välja Katarina Jee – August Gailiti "Toomas Nipernaadi" tegelase Katariina Jee järgi.

Bussi kogus on umbes 4000 teavikut eesti- ja venekeelset uuemat kirjandust ning ka klassikalist, sealhulgas üldhariduskoolides õppekavas soovitatavat kirjandust. Samuti on võimalik raamatuid Pelguranna raamatukogust ette tellida. Kõik bussis ja Pelguranna raamatukogus olevad raamatud võib leida e-kataloogist ESTER.

Bussis kehtib Tallinna keskraamatukogu lugejakaart, mille saab soovi korral ka bussis vormistada. Laenatud teavikute tagastamistähtaeg on sama nagu kõigis osakondades ja haruraamatukogudes. Buss teenindab lugejaid neljal päeval nädalas. Kõige pikemad lugejate järjekorrad on bussil olnud Lasnamäel, kus on võrreldes muude piirkondadega vähem statsionaarseid raamatukogusid. Buss teenindas ka selliseid eraldi asuvaid piirkondi nagu Tiskre, Mõigu ja Merivälja.Merilin Pärli. Tallinna Keskraamatukogu vahetas vana raamatukogubussi välja ERR Uudised, 28.11.2024.

Transpordiameti andmetel oli esimeseks raamatukogubussiks kohandatu ametlikult sihtotstabeline kolmeistmeline sõiduk, mis oli 2008. aastal uuena Eestis esmaregistreeritud kui veoauto Volvo Kiitokori B9R Omnistar-Libris.

Esimese Katarina Jee nimelise bussi töö Tallinna Keskraamatukogu raamatukogubussina lõppes 28. novembril 2024. 17 tööaasta jooksul läbis see 142 000 kilomeetrit, seal teenindati 200 000 lugejat ja laenutati 300 000 teavikut.Tallinna Keskraamatukogu esitles uut raamatukogubussi ja brändinime Tallinna koduleht, 28.11.2024. Vana bussi asemel võeti kasutusele uus ja moodsam raamatukogubuss, mis lugejate nõudmisel kannab samuti Katarina Jee nime. Vana buss saadetakse Ukrainasse.Merilin Pärli. Tallinna Keskraamatukogu vahetas vana raamatukogubussi välja ERR Uudised, 28.11.2024.

Kronoloogia
 02.12.2024  Uus raamatukogubuss Katarina Jee hakkab sõitma marsruudil.
 28.11.2024  Raamatukogubussi ja raamatukogu uue brändi esitlus Vabaduse väljakul, teatavaks tehakse nimekonkursil võitnud raamatukogubussi nimi.
 14.10.2024  Raamatukogubuss jõuab Eestisse.
 11.03.2024  Raamatukogubussi nimekonkurss.
 22.12.2023  Kirjutati alla leping Tallinna Keskraamatukogu ja Eesti firma Scania Eesti AS ja Soome firma Kiitokori OY vahel uue raamatukogubussi ehitamiseks.
 13.05.2008  Raamatukogubuss Katarina Jee hakkab sõitma marsruudil.
 08.02.2008  Raamatukogubussi esitlus Raekoja platsil, teatavaks tehti nimekonkursil võitnud raamatukogubussi nimi.
 17.01.2008  Raamatukogubuss jõudis Eestisse.
 28.11.2007  Raamatukogubussi nimekonkurss
 14.05.2007  Kirjutati alla leping Tallinna linna ja Soome firma Kiitokori OY vahel bussraamatukogu ehitamiseks.
 18.05.2006  Linnavolikogu võttis eelnõu vastu, andes linnavalitsusele ülesande bussraamatukogu teenuse käivitamiseks.
 18.05.2006  Algatas Tallinna linnavolikogu haridus- ja kultuurikomisjon bussraamatukogu eelnõu.
 15.11.2005 Kinnitati raamatukogu arengukava 2005-2009, kus lugejateeninduse arendamise eesmärgi all toodi ettepanekuna välja raamatukogubussi ostmine ja selle abil teeninduse pakkumine linnaosades, kus raamatukoguteenindus on ebapiisav.
 8.11.2005  Bussraamatukogu IT lahenduste arendusprojekti vedas Tallinna Keskraamatukogu pikaajaline partnerfirma Smartlink OÜ. Interneti sidelahenduseks on KÕU, mis on Televõrgu AS poolt pakutav teenus. Selleks vajaliku antenni paigaldas OÜ “Arlingo“ Tuning.ee.

Viited

Välislingid
 Raamatukogubuss Katarina Jee Tallinna Keskraamatukogu kodulehel
 Raamatukogubussi üritused
 Meediakajastusi

Kategooria:Tallinna Keskraamatukogu
Kategooria:Sõidukid